turjo4nis/wikipedia-bn-dump-20250701 huggingface dataset:
হাওর

হাওর বাংলাদেশের উত্তর-পূর্ব অংশে একটি জলাভূমি বাস্তুতন্ত্র, যা গঠনগত একটি বাটি বা গামলা আকৃতির অগভীর জলাভূমি হয়ে থাকে, যা ব্যাক্সওয়াম্প নামেও পরিচিত।  প্রচলিত অর্থে হাওর হল বন্যা প্রতিরোধের জন্য নদীতীরে নির্মিত মাটির বাঁধের মধ্যে প্রায় গোলাকৃতি নিম্নভূমি বা জলাভূমি। তবে হাওর সব সময় নদী তীরবর্তী নির্মিত বাঁধের মধ্যে না-ও থাকতে পারে। হাওরের সাধারণ বৈশিষ্ট্য হল, প্রতিবছর মৌসুমী বর্ষায় বা স্বাভাবিক বন্যায় হাওর প্লাবিত হয়। বছরের কয়েক মাস পানিতে নিমজ্জিত থাকে এবং বর্ষা শেষে হাওরের গভীরে পানিতে নিমজ্জিত কিছু স্থায়ী বিল জেগে ওঠে।  গ্রীষ্মকালে হাওরকে সাধারণত বিশাল মাঠের মতো মনে হয় ; তবে মাঝে মাঝে বিলে পানি থাকে এবং তাতে মাছও আটকে থাকে।

"সাগর" শব্দটি থেকে "হাওর" শব্দের উৎপত্তি বলে ধরে নেয়া হয়।

বিবরণ 
হাওর মূলত বিস্তৃত প্রান্তর, অনেকটা গামলা আকৃতির জলাভূমি যা প্রতিবছর মৌসুমী বৃষ্টির সময় পানিপূর্ণ হয়ে উঠে। সমগ্র বর্ষাকাল জুড়ে হাওরের পানিকে সাগর বলে মনে হয় এবং এর মধ্যে অবস্থিত গ্রামগুলোকে দ্বীপ বলে প্রতীয়মান হয়। বছরের সাত মাস হাওরগুলো পানির নিচে অবস্থান করে। শুষ্ক মৌসুমে অধিকাংশ পানি শুকিয়ে গিয়ে সেই স্থানে সরু খাল রেখে যায় এবং শুষ্ক মৌসুমের শেষের দিকে সম্পূর্ণ শুকিয়ে যেতে পারে। শুষ্ক মৌসুমে হাওরের পুরো প্রান্তর জুড়ে ঘাস গজায়, গবাদি পশুর বিচরণক্ষেত্র হয়ে উঠে। হাওরে আগত পানি প্রচুর পলিমাটি ফেলে যায় যা ধান উৎপাদনের জন্য অত্যন্ত উপকারী। বাংলাদেশের উত্তর-পূর্বাঞ্চলে হাওর অঞ্চল দেখতে পাওয়া যায়।

শ্রেণিবিভাগ
ভূ-তাত্ত্বিক অবস্থান বা এলাকার বৈশিষ্ট্যের ভিত্তিতে হাওরকে ৩ ভাগে ভাগ করা হয়:
১. পাহাড়ের পাদদেশে বা পাহাড়ের কাছাকাছি অবস্থিত হাওর
২. প্লাবিত এলাকার হাওর
৩. গভীর পানিতে প্লাবিত এলাকার হাওর।
এই তিন শ্রেণীর হাওর এলাকার মৎস্য সম্পদ, পানি সম্পদ, কৃষি এবং আর্থ-সামাজিক শর্তগুলো আলাদা আলাদাভাবে প্রতীয়মান হয়।

হাওরের তালিকা

বাংলাদেশ

IUCN-এর তথ্যমতে, বাংলাদেশে প্রায় ৪০০ হাওর রয়েছে। বাংলাদেশে সবচেয়ে বেশি হাওর রয়েছে সিলেট বিভাগে। বাংলাদেশের হাওরগুলোর মধ্যে উল্লেখযোগ্য হলো:

হাকালুকি হাওর 

হাকালুকি হাওর বাংলাদেশের সর্ববৃহৎ হাওর। এর আয়তন ১৮,১১৫ হেক্টর, তন্মধ্যে শুধুমাত্র বিলের আয়তন ৪,৪০০ হেক্টর। এটি  মৌলভীবাজার জেলার বড়লেখা (৬০%), কুলাউড়া (১২%), ফেঞ্চুগঞ্জ (১০%), গোলাপগঞ্জ (১০%) এবং জুরি উপজেলা (৮%) জুড়ে বিস্তৃত। ভূতাত্ত্বিকভাবে এর অবস্থান, উত্তরে ভারতের মেঘালয় পাহাড় এবং পূর্বে ত্রিপুরা পাহাড়ের পাদদেশে। ভূতাত্ত্বিক বৈশিষ্ট্যের কারণে উজানে প্রচুর পাহাড় থাকায় হাকালুকি হাওরে প্রায় প্রতি বছরই আকস্মিক বন্যা হয়। এই হাওরে ২৭৩টি ছোট, বড় ও মাঝারি বিল রয়েছে। শীতকালে এসব বিলকে ঘিরে পরিযায়ী পাখিদের বিচরণে মুখর হয়ে ওঠে গোটা এলাকা।

টাঙ্গুয়ার হাওর 

টাঙ্গুয়ার হাওর সুনামগঞ্জ জেলায় অবস্থিত একটি হাওর। প্রায় ১০০ বর্গকিলোমিটার এলাকা জুড়ে বিস্তৃত এই হাওরটি বাংলাদেশর দ্বিতীয় বৃহত্তম মিঠা পানির জলাভূমি। স্থানীয় লোকজনের কাছে হাওরটি নয়কুড়ি কান্দার ছয়কুড়ি বিল নামেও পরিচিত। এটি বাংলাদেশের দ্বিতীয়
রামসার স্থান, প্রথমটি সুন্দরবন। এটি মেঘালয় পাহাড়ের পাদদেশে অবস্থিত এবং সুনামগঞ্জের ধর্মপাশা ও তাহিরপুর উপজেলা জুড়ে বিস্তৃত। মেঘালয় পাহাড় থেকে ৩০টিরও বেশি ঝরনা এসে মিশেছে এই হাওরে। দুই উপজেলার ১৮টি মৌজায় ৫১টি হাওরের সমন্বয়ে ৯,৭২৭ হেক্টর এলাকা নিয়ে টাঙ্গুয়ার হাওর জেলার সবচেয়ে বড় জলাভূমি। পানিবহুল মূল হাওর ২৮ বর্গকিলোমিটার এবং বাকি অংশ গ্রামগঞ্জ ও কৃষিজমি।

বহিঃসংযোগ

তথ্যসূত্র 

প্রবাহজ ভূমিরূপ
হাওর
জলাভূমি
জলাধার
অবনমিত ভূমি
বাংলাদেশের জলাভূমি
রবার্ট হফষ্টাটার

রবার্ট হফষ্টাটার (ফেব্রুয়ারি ৫, ১৯১৫ - নভেম্বর ১৭, ১৯৯০) একজন মার্কিন পদার্থবিজ্ঞানী। তিনি ১৯৬১ সালে জার্মান বিজ্ঞানী রুডল্‌ফ লুডভিগ ম্যোসবাউয়ারের সাথে যৌথভাবে পদার্থবিজ্ঞানে নোবেল পুরস্কার লাভ করেন। পরমাণুর কেন্দ্রে ইলেকট্রনের বিচ্ছুরণের উপর মৌলিক গবেষণা এবং এই গবেষণার মাধ্যমে নিউক্লিয়নসমূহের গঠনের বিভিন্ন গুরুত্বপূর্ণ দিক আবিষ্কারের জন্য তিনি এই পুরস্কার লাভ করেন।

জন্ম ও শিক্ষাজীবন 
হফস্টাটারের জন্ম মার্কিন যুক্তরাষ্ট্রের নিউ ইয়র্ক সিটিতে।  তিনি সিটি কলেজ অফ নিউ ইয়র্কে ভর্তি হন এবং ১৯৩৫ সালে মাত্র ২০ বছর বয়সে সেখান থেকে "ম্যাগনা কুম লাউডা" (magna cum laude)-সহ বিএস ডিগ্রি অর্জন করেন। তাকে পদার্থবিজ্ঞান এবং গণিতের জন্য কেনিয়ন পুরস্কারে ভূষিত করা হয়। তিনি জেনারেল ইলেকট্রিক কোম্পানি থেকে "এ কফিন ফেলোশিপ" অর্জন করেন এবং এর মাধ্যমেই প্রিন্সস্টন বিশ্ববিদ্যালয়ের স্নাতক স্কুলে ভর্তি হওয়ার সুযোগ পান। এখান থেকেই ১৯৩৮ সালে এমএস ও পিএইচডি ডিগ্রি অর্জন করেন।

কর্মজীবন 
হফস্টাটার ১৯৫০ থেকে ১৯৮৫ সাল পর্যন্ত স্ট্যানফোর্ড বিশ্ববিদ্যালয়ে শিক্ষকতা করেছেন। জীবনের শেষের বছরগুলিতে তিনি জ্যোতিঃপদার্থবিজ্ঞান বিষয়ে আগ্রহী হয়ে উঠেন এবং সিন্টিলেটর সম্বন্ধে তার যে জ্ঞান ছিল তা ব্যবহার করে ইগ্রেট নামক গামা-রশ্মি দূরবীক্ষণ যন্ত্র নির্মাণ করেন।

রবার্ট হফষ্টাটার হলেন অবধারণগত বিজ্ঞানী এবং দার্শনিক ডগলাস আর হফষ্টাটারের বাবা। ডগলাস আর হফষ্টাটার মূলত তার Gödel, Escher, Bach: an Eternal Golden Braid নামক বইটির জন্য বিখ্যাত। এই বইটি ১৯৮০ সালে পুলিৎজার পুরস্কার পেয়েছিল।

পুরস্কার ও সম্মাননা 
 নোবেল পুরস্কার, (১৯৬১)

তথ্যসূত্র

বহিঃসংযোগ 
 ন্যাশনাল একাডেমি অফ সাইন্স থেকে রবার্ট হফস্টাটারের জীবনী

১৯১৫-এ জন্ম
১৯৯০-এ মৃত্যু
পোলীয়-মার্কিন
পরীক্ষণমূলক পদার্থবিজ্ঞানী
নোবেল বিজয়ী পদার্থবিজ্ঞানী
মার্কিন নোবেল বিজয়ী
মার্কিন পদার্থবিজ্ঞানী
স্ট্যানফোর্ড বিশ্ববিদ্যালয়ের শিক্ষক
প্রিন্সটন বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
জার্মান ইহুদি বংশোদ্ভূত মার্কিন ব্যক্তি
২০শ শতাব্দীর মার্কিন পদার্থবিজ্ঞানী
সিটি কলেজ অব নিউ নিউইয়র্কের প্রাক্তন শিক্ষার্থী
মার্কিন নিউক্লীয় পদার্থবিজ্ঞানী
ইহুদি মার্কিন বিজ্ঞানী
পোলীয় ইহুদি বংশোদ্ভূত মার্কিন ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
মার্কিন ফিলোসফিক্যাল সোসাইটির সদস্য
রুডল্‌ফ ম্যোসবাউয়ার

রুডল্‌ফ লুডভিগ ম্যোসবাউয়ার (জার্মান: Rudolf Ludwig Mößbauer; জন্ম: জানুয়ারি ৩১, ১৯২৯) একজন জার্মান পদার্থবিজ্ঞানী যিনি নিউক্লীয় অবস্থান্তর অবস্থায় গামা রশ্মি নিয়ে গবেষণা করেছেন। তিনি ১৯৬১ সালে মার্কিন বিজ্ঞানী রবার্ট হফষ্টাটারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি ১৯৫৭ সালে ম্যোসবাউয়ার ক্রিয়া আবিষ্কার করেন যার জন্য তাকে নোবেল পুরস্কার প্রদান করা হয়।

জীবনী
ম্যোসবাউয়ার জার্মানির মিউনিখে জন্মগ্রহণ করেন। তিনি পড়াশোনা করেছেন টেকনিক্যাল ইউনিভার্সটি অফ মিউনিখে (টিইউএম) অধ্যয়ন করেছেন এবং হাইন্‌জ মায়ার-লাইবনিজের সাথে পিএইচডি ডিগ্রি অর্জন করেছেন। হাইডেলবের্গের মাক্স প্লাংক ইনস্টিটিউট ফর মেডিকেল রিসার্চে পিএইচডি গবেষণার সময়ই তিনি বিখ্যাত ম্যোসবাউয়ার ক্রিয়া আবিষ্কার করেছিলেন।

শিক্ষকতা
১৯৬১ সালে ম্যোসবাউয়ার ক্যালটেকের অধ্যাপক হিসেবে কর্মজীবন শুরু করেন। মাত্র তিন বছর পরে তিনি যে প্রতিষ্ঠানে অধ্যয়ন করেছেন অর্থাৎ "টিইউএম" তাকে ফিরিয়ে আনতে সমর্থ হয়। টিইউএম-এ তিনি পূর্ণ অধ্যাপক হিসেবে যোগ দেন এবং বর্তমানে সেখানকার এমিরেটাস অধ্যাপক হিসেবে কর্মরত আছেন। শিক্ষকতায় তিনি বিশেষ খ্যাতি অর্জন করেছিলেন। তিনি বিভিন্ন বিষয়ে অতি উচ্চমানের লেকচার প্রদান করতেন। বিষয়গুলোর মধ্যে রয়েছে নিউট্রিনো পদার্থবিজ্ঞান, নিউট্রিনো স্পন্দন, তাড়িতচৌম্বক এবং দুর্বল বলের একীকরণ কিংবা পদার্থের সাথে নিউট্রিনো ও ফোটনের মিথস্ক্রিয়া। তিনি তার ছাত্রদের বলে থাকেন:

নেতৃত্ব
১৯৭২ সাল থেকে ম্যোসবাউয়ার Institute Laue Langevin-এর পরিচালক হিসেবে দায়িত্ব পালন করেছিলেন। এই আন্তর্জাতিক নিউট্রন গবেষণা প্রতিষ্ঠানটি তার প্রচেষ্টায়ই পৃথিবীর বৃহত্ত্ম নিউট্রন গবেষণা কেন্দ্র পরিণত হয়েছিল। বর্তমানেও এটিকে পৃথিবীর বৃহত্তম হিসেবে আখ্যায়িত করা হয়ে থাকে।

নোবেল পুরস্কার প্রাপ্তি
ম্যোসবাউয়ার মাত্র এক বছরের মধ্যে ক্যালিফোর্নিয়া ইনস্টিটিউট অফ টেকনোলজির গবেষণা ফেলো থেকে পদার্থবিজ্ঞানের অধ্যাপক পদে উন্নীত হয়েছিলেন। আর এই পদোন্নতির ঘটনাটি ঘটেছিল তার নোবেল পুরস্কার প্রাপ্তির বছরই অর্থাৎ ১৯৬১ সালে। পদার্থবিজ্ঞানী সম্প্রদায় বিশ্বাস করেন, ক্যালটেক চায়নি তাদের কেবল একজন গবেষণা ফেলো পদার্থবিজ্ঞানে নোবেল পুরস্কার লাভের সম্মান পাক। এ কারণেই তারা তাড়াহুড়া করে তাকে অধ্যাপক করে নেয়।

আরও দেখুন
 ম্যোসবাউয়ার ক্রিয়া
 ম্যোসবাউয়ার বর্ণালিবীক্ষণ

তথ্যসূত্র

বহিঃসংযোগ
 ম্যোসবাউয়ার বর্ণালিবীক্ষণ পঞ্জিকা
 নোবেল পুরস্কার প্রধান পাতায় জীবনী

১৯২৯-এ জন্ম
জার্মান পদার্থবিজ্ঞানী
পরীক্ষণমূলক পদার্থবিজ্ঞানী
নোবেল বিজয়ী পদার্থবিজ্ঞানী
জার্মান নিউক্লীয় পদার্থবিজ্ঞানী
জার্মান নোবেল বিজয়ী
আলবার্ট আইনস্টাইন পদক বিজয়ী
এলিয়ট ক্রেসন পদক বিজয়ী
ক্যালিফোর্নিয়া ইনস্টিটিউট অব টেকনোলজির শিক্ষক
২০১১-এ মৃত্যু
আমেরিকান ফিজিক্যাল সোসাইটির বিশিষ্ট সভ্য
রুশ বিজ্ঞান অ্যাকাডেমির বিদেশী সদস্য
মারিয়া গ্যোপের্ট-মায়ার

মারিয়া গ্যোপের্ট-মায়ার (জুন ২৮, ১৯০৬ - ফেব্রুয়ারি ২০, ১৯৭২) জার্মান বংশোদ্ভূত মার্কিন তাত্ত্বিক পদার্থবিজ্ঞানী। তিনি ১৯৬৩ সালে দ্বিতীয় নারী হিসেবে পদার্থবিজ্ঞানে নোবেল পুরস্কার লাভ করেন। সে বছর তার সাথে যৌথভাবে নোবেল পুরস্কার পেয়েছিলেন ইউজিন পল উইগনার এবং ইয়োহানেস হ্যান্স ডানিয়েল ইয়েনসেন। এর মধ্যে নিউক্লীয় শক্তিস্তরের গঠন সম্পর্কে গুরুত্বপূর্ণ আবিষ্কারটি করেছিলেন মারিয়া এবং ইয়োহানেস। পদার্থবিজ্ঞানে প্রথম নোবেল পুরস্কার পেয়েছিলেন মেরি ক্যুরি।

সাহিত্যে মারিয়া 
বিজ্ঞান কল্পকাহিনী রচয়িতা গ্রেগরি বেনফোর্ড রচিত উপন্যাস "টাইমস্কেপ"-এ মারিয়া গ্যোপের্ট-মায়ারের উল্লেখ এবং ক্ষুদ্র ভূমিকা রয়েছে।

বহিঃসংযোগ 
 মারিয়া গ্যোপের্ট-মায়ার
 নিউক্লীয় শক্তিস্তরের গঠন সংক্রান্ত আবিষ্কারসমূহ

১৯০৬-এ জন্ম
১৯৭২-এ মৃত্যু
নোবেল বিজয়ী পদার্থবিজ্ঞানী
নারী পদার্থবিজ্ঞানী
জার্মান পদার্থবিজ্ঞানী
মার্কিন পদার্থবিজ্ঞানী
মার্কিন নোবেল বিজয়ী
জার্মান নোবেল বিজয়ী
অসম্পূর্ণ
জনস হপকিন্স বিশ্ববিদ্যালয়ের শিক্ষক
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
শিকাগো বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রে জার্মান অভিবাসী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন পদার্থবিজ্ঞানী
২০শ শতাব্দীর মার্কিন নারী বিজ্ঞানী
মার্কিন নিউক্লীয় পদার্থবিজ্ঞানী
আমেরিকান ফিজিক্যাল সোসাইটির বিশিষ্ট সভ্য
জার্মান নিউক্লীয় পদার্থবিজ্ঞানী
মার্কিন ফিলোসফিক্যাল সোসাইটির সদস্য
নোবেল বিজয়ী নারী
ইয়োহানেস হান্স ডানিয়েল ইয়েনসেন

ইয়োহানেস হ্যান্স ডানিয়েল ইয়েনসেন (জুন ২৫, ১৯০৭ - ফেব্রুয়ারি ১১, ১৯৭৩) একজন জার্মান পদার্থবিজ্ঞানী যিনি ১৯৬৩ সালে অপর দুজন বিজ্ঞানীর সাথে যৌথভাবে পদার্থবিজ্ঞানে নোবেল পুরস্কার লাভ করেন। এর মধ্যে তিনি মারিয়া গ্যোপের্ট-মায়ারের সাথে গবেষণা করে নিউক্লীয় শক্তিস্তরের গঠন সংক্রান্ত একটি বৈজ্ঞানিক প্রস্তাবনা উপস্থাপন করেন। তারা দুজনে মিলে সে বছরের পুরস্কারের অর্ধেক পান। বাকি অর্ধেক পান ইউজিন পল উইগনার।

তিনি জার্মানির হামবুর্গ এবং ফ্রেইবুর্গ বিশ্ববিদ্যালয়ে পদার্থবিজ্ঞান, গণিত, ভৌত রসায়ন এবং দর্শন বিষয়ে পড়াশোনা করেছিলেন। ১৯৩২ সালে হামবুর্গ বিশ্ববিদ্যালয় থেকে পিএইচডি ডিগ্রি লাভ করেন।

তথ্যসূত্র

আরও দেখুন 
 Jensen, J. Hans D. Glimpses at the History of the Nuclear Structure Theory, The Nobel Prize in Physics 1963 (12 December 1963)

বহিঃসংযোগ 
 নোবেল সাইটে সংযোজিত জীবনী

১৯০৭-এ জন্ম
১৯৭৩-এ মৃত্যু
জার্মান পদার্থবিজ্ঞানী
নোবেল বিজয়ী পদার্থবিজ্ঞানী
জার্মান নোবেল বিজয়ী
হাইডেলবার্গ বিশ্ববিদ্যালয়ের শিক্ষক
নাৎসি পার্টির সদস্য
জার্মান নিউক্লীয় পদার্থবিজ্ঞানী
হামবুর্গ বিশ্ববিদ্যালয়ের প্রাক্তন শিক্ষার্থী
চার্লস হার্ড টাউনস

চার্লস হার্ড টাউন্‌স (জন্ম: জুলাই ২৮, ১৯১৫) একজন মার্কিন নোবেল বিজয়ি পদার্থবিজ্ঞানী এবং শিক্ষাবিদ। তিনি মেজার উদ্ভাবন এবং এ সংক্রান্ত তত্ত্বের সফল প্রয়োগের জন্য বিখ্যাত। এই বিষয় নিয়েই তিনি পেটেন্ট জমা দিয়েছিলেন। মেজার এবং লেজার যন্ত্রের সাথে সম্পর্কিত কোয়ান্টাম ইলেকট্রনিক্সের অন্য কিছু তত্ত্বেও তিনি বিশেষ অবদান রেখেছিলেন। তিনি ১৯৬৪ সালে অন্য দুই বিজ্ঞানী নিকোলাই গেন্নাদিয়েভিচ বাসভ এবং আলেক্সান্দ্‌র প্রখরভের সাথে যৌথভাবে পদার্থবিজ্ঞানে নোবেল পুরস্কার লাভ করেন।

আংশিক রচনাবলী
 R.Y. Chiao, Amazing Light : A Volume Dedicated To Charles Hard Townes On His 80th Birthday, Springer, 1996.
 J. Hecht, Beam: The Race to Make the Laser, Oxford University Press, 2005.
 J. Hecht, Laser Pioneers, Academic Press, 1991.
 N. Taylor, Laser: The Inventor, the Noble Laureate, and the Thirty-Year Patent War, Citadel, 2003.
 C.H. Townes, Making Waves, AIP Press, 1995.
 C.H. Townes, How the Laser Happened: Adventures of a Scientist, Oxford University Press, 2000.

বহিঃসংযোগ
 Charles Hard Townes 
 Amazing Light: Visions of Discovery (Symposium in honor of Charles Townes
 Infrared Spatial Interferometer Array
 Research page

১৯১৫-এ জন্ম
মার্কিন পদার্থবিজ্ঞানী
পরীক্ষণমূলক পদার্থবিজ্ঞানী
নোবেল বিজয়ী পদার্থবিজ্ঞানী
বেল গবেষণাগারের বিজ্ঞানী
রয়েল সোসাইটির বিদেশি সদস্য
আয়ারল্যান্ডীয়-মার্কিন
মার্কিন নোবেল বিজয়ী
মিশিগান বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের শিক্ষক
আইইইই মেডেল অব অনার বিজয়ী
ন্যাশনাল মেডেল অফ সাইন্স বিজয়ী
ডিউক বিশ্ববিদ্যালয়ের প্রাক্তন শিক্ষার্থী
ভ্যানেভার বুশ অ্যাওয়ার্ড বিজয়ী
পদার্থবিজ্ঞানে কমস্টক প্রাইজ বিজয়ী
ইংরেজ বংশোদ্ভূত মার্কিন ব্যক্তি
স্কটিশ-আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
২০১৫-এ মৃত্যু
মার্কিন নিউক্লীয় পদার্থবিজ্ঞানী
আমেরিকান ফিজিক্যাল সোসাইটির বিশিষ্ট সভ্য
রুশ বিজ্ঞান অ্যাকাডেমির বিদেশী সদস্য
লেজার গবেষক
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
টাইম সাময়িকীর বর্ষসেরা ব্যক্তি
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
গ্রেগরি বেনফোর্ড

গ্রেগরি বেনফোর্ড (জন্ম: জানুয়ারি ৩০, ১৯৪১) একজন মার্কিন বিজ্ঞান কল্পকাহিনী লেখক এবং জ্যোতিঃপদার্থবিজ্ঞানী। তিনি যুক্তরাষ্ট্রের ক্যালিফোর্নিয়া বিশ্ববিদ্যালয়, আরভিনের পদার্থবিজ্ঞান ও জ্যোতির্বিজ্ঞান বিভাগের অধ্যাপক হিসেবে কর্মরত আছেন। বিজ্ঞান কল্পকাহিনীর জগতে বেনফোর্ড সবচেয়ে পরিচিত তার গ্যালাক্টিক সেন্টার সাগা সিরিজের উপন্যাসগুলোর মাধ্যমে। ১৯৭৭ সালে ওসিয়ান অফ নাইট উপন্যাসটির মাধ্যমে তিনি এই সিরিজ শুরু করেছিলেন। এই নিরিজে এমন একটি ছায়াপথের কাহিনী বলা হয়েছে যেখানে সচেতন জীব সম্প্রদায়ের সাথে সচেতন যান্ত্রিক সম্প্রদায়ের যুদ্ধ চলছে।

জীবনী 
বেনফোর্ড ১৯৬৩ সালে ওকলাহোমার নরমানে অবস্থিত ওকলাহোমা বিশ্ববিদ্যালয় থেকে পদার্থবিজ্ঞানে স্নাতক ডিগ্রি অর্জন করেন। এরপর ইউনিভার্সিটি অব ক্যালিফোর্নিয়া, সান ডিয়েগো থেকে ১৯৬৫ সালে মাস্টার্স এবং ১৯৬৭ সালে পিএইচডি ডিগ্রি অর্জন করেন। ১৯৬৭ সালেই তিনি "জোয়ান অ্যাবি"-কে বিয়ে করেন।

বেনফোর্ডের এক যমজ ভাই রয়েছে যে দেখতে হুবহু তারই মত। তার নাম "জিম বেনফোর্ড"। বিভিন্ন বিজ্ঞান কল্পকাহিনী গল্প উই ভাই মিলে লিখেছেন। তারা দুজনেই ফ্যানডমের মাধ্যমে তাদের বিজ্ঞান কল্পকাহিনী বিষয়খ লেখালেখি শুরু করেছিলেন।

রচনাবলী

গ্যালাক্টিক সেন্টার সাগা 
 ইন দ্য ওসিয়ান অফ নাইট (১৯৭৬)
 অ্যাক্রস দ্য সি অফ সান্‌স (১৯৮৪)
 গ্রেট স্কাই রিভার (১৯৮৭)
 টাইড্‌স অফ লাইট (১৯৮৯)
 ফিউরিয়াস গাল্‌ফ (১৯৯৪)
 সেইলিং ব্রাইট ইটার্নিটি (১৯৯৫)

জনপ্রিয় বিজ্ঞান গ্রন্থ 
 হ্যাবিটেট্‌স ইন স্পেস (১৯৯৮)
 ডিপ টাইম: হাউ হিউম্যানিটি কম্যুনিকেট্‌স অ্যাক্রস মিলেনিয়া (১৯৯৯)
 স্কাইলাইফ: বিশন্‌স অফ আওয়ার হোম্‌স ইন স্পেস (২০০০)
 বিয়ান্ড হিউম্যান: দ্য নিউ ওয়ার্ল্ড অফ সাইবর্গস অ্যান্ড অ্যানড্রয়েড্‌স (২০০১)

তথ্যসূত্র

বহিঃসংযোগ 
 Gregory Benford official website 
 
 Giant rotating space lens
 Homepage at UCI
 List of works at Fantastic Fiction
 "Killer Bs" (Brin, Benford, Bear, Baxter and B-, er, Vinge) mailing list

মার্কিন পদার্থবিজ্ঞানী
জ্যোতিঃপদার্থবিজ্ঞানী
মার্কিন ঔপন্যাসিক
নেবুলা পুরস্কার বিজয়ী লেখক
১৯৪১-এ জন্ম
বিজ্ঞান কল্পকাহিনী লেখক
জীবিত ব্যক্তি
২০শ শতাব্দীর মার্কিন ঔপন্যাসিক
২০শ শতাব্দীর মার্কিন পুরুষ লেখক
২১শ শতাব্দীর মার্কিন ঔপন্যাসিক
মার্কিন নাস্তিক
মার্কিন জ্যোতির্বিজ্ঞানী
মার্কিন পুরুষ ঔপন্যাসিক
মার্কিন বিজ্ঞান কল্পকাহিনী লেখক
আমেরিকান ফিজিক্যাল সোসাইটির বিশিষ্ট সভ্য
ক্যালিফোর্নিয়া বিশ্ববিদ্যালয়, আরভিনের শিক্ষক
আলাবামার ঔপন্যাসিক
নিকোলাই বাসভ

নিকোলাই গেন্নাদিয়েভিচ বাসভ (রুশ: Николай Геннадиевич Басов) (ডিসেম্বর ১৪, ১৯২২ - জুলাই ১, ২০০১) ছিলেন বিখ্যাত সোভিয়েত পদার্থবিজ্ঞানী এবং শিক্ষাবিদ। তিনি রাশিয়ার উসমান শহরে জন্মগ্রহণ করেন। বর্তমানে এই শহরটি Lipetsk Oblast-এর অন্তর্ভুক্ত। কোয়ান্টাম ইলেকট্রনিক্স বিভাগে তার গুরুত্বপূর্ণ গবেষণার কারণেই পরবর্তীতে লেজার এবং সমেজার উদ্ভাবন সম্ভব হয়েছিল। বাসভ ১৯৬৪ সালে অপর দুই বিজ্ঞানী চার্লস হার্ড টাউন্‌স এবং আলেক্সান্দ্‌র প্রখরভের সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী 
বাসভের জন্ম রাশিয়ার উসমানে। তিনি ১৯৪১ সালে ভোরোনেঝে তার স্কুল শিক্ষা সমাপ্ত করেন। প্রাথমিক এই পড়াশোনা শেষ করার পর সামরিক বাহিনীতে তার ডাক আসে। তিনি কুবিশেভ মিলিটারি মেডিকেল একাডেমি-তে ভর্তি হন। ১৯৪৩ সালে একাডেমি ত্যাগ করে সোভিয়েত সেনাবাহিনীতে যোগ দেন। তিনি এই বাহিনীর সদস্য হিসেবেই দ্বিতীয় বিশ্বযুদ্ধে অংশ নেন। তিনি প্রথম ইউক্রেনীয় সীমান্তে যুদ্ধ করেছিলেন।

যুদ্ধের পর বাসভ পড়াশোনা শুরু করেন। ১৯৫০ সালে স্নাতক হন। স্নাতক হওয়ার পর মস্কো ইঞ্জিনিয়ারিং ফিজিক্স ইনস্টিটিউটে অধ্যাপনায় যোগ দেন। পরবর্তীতে তিনি লেবেদেফ ফিজিক্যাল ইনস্টিটিউটেও কাজ করেছিলেন।

রচিত গ্রন্থ 
 N. G. Basov, K. A. Brueckner (Editor-in-Chief), S. W. Haan, C. Yamanaka. Inertial Confinement Fusion, 1992, . Resaarch Trends in Physics Series published by the American Institute of Physics Press (presently * Springer, New York)
 V. Stefan and N. G. Basov (Editors). Semiconductor Science and Technology, Volume 2: Quantum Dots and Quantum Wells. (Stefan University Press Series on Frontiers in Science and Technology) (Paperback).1999.  *V. Stefan and N. G. Basov (Editors). Semiconductor Science and Technology, Volume 1. Semiconductor Lasers. (Stefan University Press Series on Frontiers in Science and Technology) (Paperback).1999.

তথ্যসূত্র

বহিঃসংযোগ 
 Detailed biography 
 Biography from the Nobel Foundation.

নোবেল বিজয়ী পদার্থবিজ্ঞানী
রুশ নোবেল বিজয়ী
রুশ পদার্থবিজ্ঞানী
সোভিয়েত পদার্থবিজ্ঞানী
১৯২২-এ জন্ম
২০০১-এ মৃত্যু
লেজার গবেষক
লেনিন পুরস্কার বিজয়ী
আলোক পদার্থবিজ্ঞানী
সোভিয়েত নোবেল বিজয়ী
দ্বিতীয় বিশ্বযুদ্ধের সোভিয়েত সামরিক কর্মকর্তা
আমেরিকান ফিজিক্যাল সোসাইটির বিশিষ্ট সভ্য
আলেক্সান্দর প্রখরভ

আলেক্সান্দ্‌র মিখাইলোভিচ প্রখরভ (রুশ: Александр Михайлович Прохоров) (জুলাই ১১, ১৯১৬ - জানুয়ারি ৮, ২০০২) সোভিয়েত/রুশ পদার্থবিজ্ঞানী যিনি অস্ট্রেলিয়াতে জন্মগ্রহণ করেছিলেন। তিনি ১৯৬৪ সালে অপর দুই বিজ্ঞানী চার্লস হার্ড টাউন্‌স এবং নিকোলাই বাসভের সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা কোয়ান্টাম ইলেকট্রনিক্স বিষয়ে মৌলিক গবেষণার মাধ্যমে লেজার এবং মেজার উদ্ভাবনে ভূমিকা রাখার জন্য এ পুরস্কার পেয়েছিলেন।

জীবনী 
প্রখরভের জন্ম হয় অস্ট্রেলিয়ার কুইন্‌সল্যান্ডের অ্যাথারটনে। তার পরিবার ছিল অস্ট্রেলিয়াতে রুশ অভিবাসী। ১৯২৩ সালে তিনি সপরিবারে সোভিয়েত ইউনিয়নে চলে যান। ১৯৪১ সালে সোভিয়েত সেনাবাহিনীতে যোগ দেন। দ্বিতীয় বিশ্বযুদ্ধে অংশ নেন। যুদ্ধে তিনি দুই দুইবার আহত হন। ১৯৪৪ সালে দ্বিতীয়বারের মত আহত হওয়ার পর তাকে যুদ্ধ থেকে অব্যাহতি দেয়া হয়।

প্রখরভ মস্কো স্টেট বিশ্ববিদ্যালয়ের পদার্থবিজ্ঞানের অধ্যাপক ছিলেন। এছাড়া ১৯৭১ থেকে ১৯৯০ সাল পর্যন্ত তিনি গ্রেট সোভিয়েত বিশ্বকোষের প্রধান সম্পাদকের দায়িত্ব পালন করেন। ১৯৭৩ থেকে ২০০১ সাল পর্যন্ত মস্কো ইনস্টিটিউট অফ ফিজিক্স অ্যান্ড টেকনোলজির চেয়ারম্যান ছিলেন। ২০০১ সালে তিনি দেমিদভ পুরস্কার লাভ করেন।

প্রখরভের মৃত্যু হয় রাশিয়ার মস্কোতে। তার মৃত্যুর পর রাশিয়ার বিজ্ঞান একাডেমির সাধারণ পদার্থবিজ্ঞান ইনস্টিটিউটের নাম পরিবর্তন করে রাখা হয় "এ এম প্রখরভ সাধারণ পদার্থবিজ্ঞান ইনস্টিটিউট"।

রচিত গ্রন্থ 
 Coherent Radiation Generation and Particle Acceleration (১৯৯২) - এ এম প্রখরভ (প্রধান সম্পাদক), জে এম বাজি, পি স্প্র্যাংগল, কে উইল; অ্যামেরিকান ইনসইটিউট অফ ফিজিক্স প্রকাশনী থেকে প্রকাশিত।(স্প্রিংগার, নিউ ইয়র্ক)
 Diamond Science and Technology Vol 1: Laser Diamond Interaction. Plasma Diamond Reactors (১৯৯৯) - ভি স্টেফান এবং প্রখরভ (সম্পাদকদ্বয়); ফ্রন্টিয়ার্স অফ সাইন্স অ্যান্ড টেকনোলজি সিরিজের অংশ, স্টেফান বিশ্ববিদ্যালয় প্রকাশনী।
 Diamond Science and Technology Vol 2 (১৯৯৯) - ভি স্টেফান এবং প্রখরভ (সম্পাদকদ্বয়); ফ্রন্টিয়ার্স অফ সাইন্স অ্যান্ড টেকনোলজি সিরিজের অংশ, স্টেফান বিশ্ববিদ্যালয় প্রকাশনী।

তথ্যসূত্র

বহিঃসংযোগ 
 Aleksandr Prokhorov
 Prokhorov's biography on the Nobel Prize website 
 Prokhorov's role in the invention of lasers and masers

১৯১৬-এ জন্ম
২০০২-এ মৃত্যু
পরীক্ষণমূলক পদার্থবিজ্ঞানী
রুশ বিজ্ঞান একাডেমির সদস্য
নোবেল বিজয়ী পদার্থবিজ্ঞানী
রুশ অস্ট্রেলীয়
রুশ পদার্থবিজ্ঞানী
রুশ উদ্ভাবক
সোভিয়েত পদার্থবিজ্ঞানী
রুশ নোবেল বিজয়ী
সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী
সোভিয়েত নোবেল বিজয়ী
লেনিন পুরস্কার বিজয়ী
আলোক পদার্থবিজ্ঞানী
লেজার গবেষক
দ্বিতীয় বিশ্বযুদ্ধের সোভিয়েত সামরিক কর্মকর্তা
অস্ট্রেলীয় অভিবাসী
সোভিয়েত ইউনিয়নের কমিউনিস্ট পার্টির সদস্য
ফ্র্যাংক ড্যারাবন্ট

ফ্র্যাংক ড্যারাবন্ট (জন্ম: জানুয়ারি ২৮, ১৯৫৯) তিনবার একাডেমি পুরস্কারের মনোনয়নপ্রাপ্ত মার্কিন চলচ্চিত্র পরিচালক, চিত্রনাট্যকার এবং চলচ্চিত্র প্রযোজক। একাডেমি পুরস্কারের জন মনোনীত দুটি চলচ্চিত্র নির্মাণের সাথে তিনি জড়িত ছিলেন। এ দুটি হল দ্য গ্রিন মাইল এবং দ্য শশাঙ্ক রিডেম্পশন।

পরিচালক হিসেবে নির্মিত চলচ্চিত্রসমূহ 
 বারিড অ্যালাইভ (১৯৯০) (টিভি) - পরিচালক
 দ্য শশাঙ্ক রিডেম্পশন (১৯৯৪) - পরিচালক, চিত্রনাট্যকার
 দ্য গ্রিন মাইল (১৯৯৯) - পরিচালক, চিত্রনাট্যকার, প্রযোজক
 দ্য ম্যাজেস্টিক (২০০১) - পরিচালক, প্রযোজক
 দ্য মিস্ট (২০০৭) - পরিচালক, চিত্রনাট্য রচয়িতা
 ফারেনহাইট ৪৫১ (২০০৮) - পরিচালক, চিত্রনাট্য রচয়িতা

বহিঃসংযোগ 
 
 Cemetery Dance Publications, publisher of Darabont's first book

১৯৫৯-এ জন্ম
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
ইংরেজি ভাষার চলচ্চিত্র পরিচালক
হাঙ্গেরীয়-মার্কিন
জীবিত ব্যক্তি
হাঙ্গেরীয় বংশোদ্ভূত মার্কিন ব্যক্তি
ক্যালিফোর্নিয়ার চলচ্চিত্র প্রযোজক
লস অ্যাঞ্জেলেসের লেখক
মার্কিন টেলিভিশন পরিচালক
ক্যালিফোর্নিয়ার চিত্রনাট্যকার
নবায়নযোগ্য শক্তি গবেষণা কেন্দ্র (ঢাকা বিশ্ববিদ্যালয়)

নবায়নযোয্য শক্তি গবেষণা কেন্দ্র ঢাকা বিশ্ববিদ্যালয়ের একটি গবেষণাকেন্দ্র। এখানে, সৌর শক্তিকে শক্তির বিভিন্ন ব্যবহারযোগ্য রুপে রুপান্তরের জন্য গবেষণা চলে। এই গবেষণা কেন্দ্রের দায়িত্বে আছেন অধ্যাপক নিম চন্দ্র ভৌমিক।

গ্যালারি 

ঢাকা বিশ্ববিদ্যালয়
বাংলাদেশে শক্তি
বাংলাদেশের গবেষণা প্রতিষ্ঠান
১৯৮৬-এ বাংলাদেশে প্রতিষ্ঠিত
ঢাকা ভিত্তিক সংগঠন
শিন-ইচিরো তোমোনাগা

শিন-ইচিরো তোমোনাগা (জাপানি: 朝永 振一郎) (মার্চ ৩১, ১৯০৬ - জুলাই ৮, ১৯৭৯) একজন জাপানী পদার্থবিজ্ঞানী। কোয়ান্টাম তড়িৎগতিবিজ্ঞানের উন্নয়নে তিনি বিশেষ ভূমিকা রেখেছেন। কোয়ান্টাম তড়িৎগতিবিজ্ঞান বিষয়ে মৌলিক গবেষণা এবং মৌলিক কণাসমূহের পদার্থবিজ্ঞানের গুরুত্বপূর্ণ ফলাফল উপপাদনের কারণেই তিনি অপর দুই বিজ্ঞানী জুলিয়ান শুইঙার এবং রিচার্ড ফিলিপ্‌স ফাইনম্যানের সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী 
তোমোনাগা জন্মগ্রহণ করেন জাপানের টোকিও শহরে ১৯০৬ সালে। তিনি জাপানী দার্শনিক সানজুরো তোমোনাগার দ্বিতীয় সন্তান এবং জ্যেষ্ঠ্য পুত্র। ১৯২৬ সালে কিয়োটো ইম্পেরিয়াল বিশ্ববিদ্যালয়ে প্রবেশ করেন। স্নাতক শিক্ষার সময় অপর জাপানী নোবেল বিজয়ী বিজ্ঞানী হিদেকি ইউকাওয়া তার সহপাঠী ছিলেন। একি শিক্ষাঙ্গণের স্নাতক স্কুলে অধ্যয়নের পাশাপাশি তিনি বিশ্ববিদ্যালয়ের সহকারী হিসেবে কাজ করেন। স্নাতক হবার পর রিকেনের ইয়োশিও নিশিনা'র গ্রুপে চাকরিতে যোগ দেন। ১৯৩৭ সালে লিপজিগে কাজ করার সময় তিনি ভের্নার কার্ল হাইজেনবের্গের গবেষণা দলকে সহযোগিতা করেন। দ্বিতীয় বিশ্বযুদ্ধ শুরু হবার পর তিনি জাপানে ফিরে আসেন। কিন্তু লিপজিগে থাকার সময় নিউক্লীয় পদার্থের অধ্যয়ন বিষয়ে যে অভিসন্দর্ভের উপর তিনি কাজ করছিলেন তার কথা ভুলে যাননি। তিনি ডক্টরেট শিক্ষা শেষ করেন।

জাপানে তিনি "টোকিও ইউনিভার্সিটি অফ এডুকেশনে" (পূর্বতন নাম: সুকুবা বিশ্ববিদ্যালয়) অধ্যাপনার কাজে নিযুক্ত হন। বিশ্বযুদ্ধ চলাকালেই তিনি ম্যাগনেট্রন, মেসন তত্ত্ব এবং নিজস্ব "সুপার-মেনি-টাইম তত্ত্ব" নিয়ে গবেষণা চালিয়ে যান। ১৯৪৮ সালে তিনি নিজের ছাত্রদের নিয়ে সিডনি ড্যানকফের একটি গবেষণাপত্রের পুনঃনিরীক্ষা করেন। ১৯৩৯ সালে প্রকাশিত এই গবেষণাপত্রে প্রমাণ করতে চেষ্টা করা হয়েছিল, কোয়ান্টাম তড়িৎগতিবিজ্ঞানে যে অসীম গুণগুলোর আবির্ভাব ঘটে সেগুলো একে অন্যের সাথে মিলে নিষ্ক্রিয় হয়ে যায় তথা একটি আরেকটি বাতিল করে দেয়; অবশ্য ড্যানকফ এটি প্রমাণ করতে ব্যর্থ হয়েছিলেন। তোমোনাগা নিজের সুপার-মেনি-টাইম তত্ত্ব এবং পাউলি ও ফিয়ার্জের অ-আপেক্ষিকতাভিত্তিক পদ্ধতি প্রয়োগ করে সে সংক্রান্ত গণনাকে বিপুল মাত্রায় এগিয়ে নিয়ে গিয়ে তা ব্যাখ্যা করার প্রয়াস নেন। তিনি এবং তার ছাত্ররা দেখতে পান, ড্যানকফ তার গবেষণায় উত্তেজিত ধারার একটি টার্ম এড়িয়ে গেছেন। এই টার্ম যোগ করলে তত্ত্ব থেকে সসীম ফল পাওয়া যায়। এভাবেই তোমোনাগা রিনরমালাইজেশন প্রক্রিয়া আবিষকার করেন। একই সাথে তিনি ল্যাম্ব অপসরণ সহ অন্যান্য ভৌত টার্ম নির্ণয় করতে সমর্থ হন।

পরবর্তী বছর রবার্ট ওপেনহাইমার তাকে প্রিন্সটন শহরে ইনস্টিটিউট ফর অ্যাডবান্সড স্টাডিস-এ অংশগ্রহণের আমন্ত্রণ জানান। সেখানে তিনি একটি কোয়ান্টাম-যান্ত্রিক পদ্ধতির সমন্বিত স্পন্দনের বহু-বস্তু সমস্যা নিয়ে গবেষণা করেছিলেন। এর পরের বছর আবার জাপানে ফিরে এসে তোমোনাগা-লুটিঙার তরল প্রস্তৃতির প্রস্তাব করেন। তিনি ১৯৭৯ সালে জাপানের টোকিওতে মৃত্যুবরণ করেন।

তথ্যসূত্র 

 Schweber, Sylvan S., 1994. QED and the men who made it : Dyson, Feynman, Schwinger, and Tomonaga. Princeton Univ. Press.
 Tomonaga's Nobel Prize Lecture

বহিঃসংযোগ 
 Nobel Prize biography
 Shinichiro Tomonaga
 fundamental work in quantum electrodynamics, with deep-ploughing consequences for the physics of elementary particles.

১৯০৬-এ জন্ম
১৯৭৯-এ মৃত্যু
জাপানি পদার্থবিজ্ঞানী
নোবেল বিজয়ী পদার্থবিজ্ঞানী
জাপানি নোবেল বিজয়ী
তাত্ত্বিক পদার্থবিজ্ঞানী
কিয়োতো বিশ্ববিদ্যালয়ের প্রাক্তন শিক্ষার্থী
জাপানে ক্যান্সারে মৃত্যু
মার্কিন ফিলোসফিক্যাল সোসাইটির সদস্য
রয়েল সুয়েডীয় বিজ্ঞান অ্যাকাডেমির সদস্য
কণা পদার্থবিজ্ঞানী
কোয়ান্টাম পদার্থবিজ্ঞানী